# AA del Taure

AA del Taure (AA Tauri) és un estel que s'hi troba a la constel·lació del Taure a uns 450 anys llum de distància del sistema solar.

## Característiques

De magnitud aparent +12,82, AA del Taure té tipus espectral M0V:e. Està classificada com a variable Orió, variant la seva lluentor entre magnitud +12,2 i +16,10. i dins d'aquest tipus de varialbles es classifica com una jove estrella T Tauri, amb una edat de menys d'un milió d'anys. Té una temperatura efectiva de 4.000 K, la seva massa equivaldria al 80% de la massa solar i la seva lluminositat al 80% de la que té el Sol. El seu radi és un 85% més gran que el radi solar i el seu període de rotació és de 8,4 dies.

## Disc protoplanetari

Amb l'ajuda del Telescopi espacial Spitzer s'ha descobert l'existència d'un disc protoplanetari al voltant d'AA del Taure. Compost majoritàriament per gas, s'ha detectat la presència de tres molècules orgàniques en el material que forma el disc: cianur d'hidrogen, acetilè i diòxid de carboni, a més de vapor d'aigua. Així mateix, la quantitat d'aquests compostos és major en el disc que en el núvol molecular de gas interestel·lar a partir de la qual s'ha format el disc. Això evidencia una química orgànica activa dins del mateix, formant aquestes molècules i augmentant el seu contingut.
Segons els descobridors, el fet de trobar grans quantitats de cianur d'hidrogen —substancia precursora en la formació d'aminoàcids— en un estel que acaba de nàixer, suggereix que les possibilitats de formació de molècules complexes relacionades amb la nostra pròpia biologia són molt majors del que s'imaginava.

## Referències

* ↑ «An optical spectroscopic study of T Tauri stars. I. Photospheric properties» (en anglès). Astrophysical Journal, 2, 22-04-2014, pàg. 97. DOI: 10.1088/0004-637X/786/2/97.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 Afirmat a: SIMBAD.
* ↑ «Close companions to young stars. I. A large spectroscopic survey in Chamaeleon I and Taurus-Auriga» (en anglès). Letters of the Astrophysical Journal, 2012, pàg. 119. DOI: 10.1088/0004-637X/745/2/119.
* 1 2 «APOGEE Data and Spectral Analysis from SDSS Data Release 16: Seven Years of Observations Including First Results from APOGEE-South». Astronomical Journal, 3, 9-2020. DOI: 10.3847/1538-3881/ABA592.
* ↑ «AA Tauri» (en anglès). SIMBAD (Centre de Dades astronòmiques d'Estrasburg). [Consulta: 24 maig 2021].
* ↑ «AA Tauri» (en anglès). VizieR - Catàleg General d'Estrelles Variables. [Consulta: 21 maig 2021].
* 1 2 http://web.archive.org/web/http://www.spitzer.caltech.edu/Media/releases/ssc2008-06/release.shtml Spitzer Finds Organics and Water Where New Planets May Grow] (NASA)
* ↑ Bouvier, J.; Chelli, A.; Allain, S.; Carrasco, L.; Costero, R.; Cruz-Gonzalez, I.; Dougados, C.; Fernández, M.; Martín, E. L.; Ménard, F.; Mennessier, C.; Mujica, R.; Recillas, E.; Salas, L.; Schmidt, G.; Wichmann, R. «Magnetospheric accretion onto the T Tauri star AA Tauri. I. Constraints from multisite spectrophotometric monitoring». Astronomy and Astrophysics, 349, 2009. pp. 619-635.